Ärge enam oma kallihinnaliste paprite pärast muretsege. Teil pole vaja jännata mingite vesitrükkidega või UV-valguses ilmuvate  salapiltidega või muude turvaelementidega. Et teie tähtsat paberit, millest ametnike keeles on saanud dokument, ei võltsitaks, piisab vaid ühest lihtsast võttest. Tuleb paberilehe enda tekstuur mingil väikesel pinnal üles võtta, arvuti mällu salvestada ja vajadusel dokumendil olevaga võrrelda.